Samothrake Nike

pisi
Samothrake Nike on võidujumalanna Niket kujutav 244 cm kõrgune marmorskulptuur.

Skulptuur leiti 1863. aastal Kreekast Samothráki saarelt. See arvatakse olevat loodud umbes aastatel 200–190 eKr. Kuju pea ega käed ei ole säilinud, kuid sellest hoolimata peetakse seda üheks hellenismi ning kogu ajaloo kaunimaks kujuks.

Alates 1884. aastast on seda eksponeeritud Louvre'is (välja arvatud Teise maailmasõja ajal).

Välislingid
"Louvre’i muuseumi üks pärle kaob külastajate silme eest" Postimees, 29. august 2013

Kategooria:Skulptuurid